TLÜ ÜTI EDK taotlus lubada Statistikaametil töödelda isikuandmeid EDE projekti raames

Tallinna Ülikooli Ühiskoonateaduste instituudi Eesti demograafia keskus taotleb seoses oma projektiga “European Disability Expertise (Euroopa erivajadustega inimeste ekspertiis) ” (14.03.2024-14.03.2027, ETIS: <https://www.etis.ee/Portal/Projects/Display/bd065adc-fde4-4a3e-b8e2-476321847d81>) Andmekaitse Inspektsioonilt Stastikaametile isikuandmete töötlemise luba, mis võimaldaks täita iga-aastast raportit, kus muuhulgas keskendutakse ka puuetega inimeste kahele näitajale:

1. 18-24.aastaste hulgas põhiharidust mitteomandanute osakaal antud kalendriaastal võrreldes mitte puuetega ja kogurahvastiku vastava näitaja, et tuvastada lõhed selles valdkonnas puuetega inimeste jaoks vastavuses ÜRO puuetega inimeste õiguste konventsiooni fakultatiivprotokolli artikkel 24ga (Haridus, <https://www.riigiteataja.ee/akt/204042012006>). Soovime näitajat ka meeste ja naiste lõikes.
2. 25-34-aastaste (29-34-aastaste) kolmanda taseme hariduse omandanute osakaal puuetega inimeste hulgas, samuti ka meeste ja naiste lõikes võrdluses mitte puuetega ning kogurahvastiku vastava näitajaga.

Mõlemad näitajad on olnud Euroopa kasvustrateegia 2020 (<https://eur-lex.europa.eu/legal-content/ET/TXT/HTML/?uri=CELEX:52010DC2020>) olulised näitajad, mida tuleb monitoorida kõigi vähemusrühmade suhtes (antud juhul vt ka Euroopa puuetega inimeste strateegia 2010-2020 (<https://eur-lex.europa.eu/legal-content/ET/TXT/?uri=celex%3A52010DC0636>) ja 2021-2030 (<https://commission.europa.eu/strategy-and-policy/policies/justice-and-fundamental-rights/disability/union-equality-strategy-rights-persons-disabilities-2021-2030_en> ) ning Euroopa jätkusuutlikkuse strateegia 2030, kus haridust monitooritakse kestliku arengu eesmärgi 4 all (SDG4 vt <https://commission.europa.eu/publications/sustainable-europe-2030_en#details>).

Lisaks on Eestis õiguskantslerile delegeeritud ülesanne monitoorida ÜRO puuetega inimeste õiguste konventsiooni raames kohustus jälgida puuetega inimeste õigustest kinnipidamist. Eestis on aga olukord, kus mitte kõiki näitajaid ei ole võimalik korraliselt kätte saada, kuigi vajadus nende järele tuleb väga mitmest meie riigile pandud kohustusest.

Üks sedalaadi kohustusi on ka iga-aastane valitsuse raport Euroopa Komisjoni kestliku strateegia elluviimise kohta (2025kohta <https://economy-finance.ec.europa.eu/document/download/753a50ca-44e7-410a-a845-41e4c91fbf6a_et?filename=EE_SWD_2025_206_1_ET_autre_document_travail_service_part1_v2.pdf>). Eelpool nimetatud projekti järgi on meie teadlaste ülesanne evalveerida valitsuse raportit puuetega inimeste õiguste jälgimise seisukohalt ning kuivõrd on näitajates esile toodud lõhed kogurahvastiku ja puuetega inimeste vahel. Just selleks ülesandeks vajamegi antud andmeid.

Pöördume AKI poole vastava luba seekord väljastada, sest ülesanne on kiireloomuline ja langeb suvepuhkuste ajale, mil aga TLÜ Eetikakomitee on suvepuhkusel.

Luule Sakkeus

(digiallkirjastatud)

(EDE 2025.raporti evalveerimisel haridusnäitajate eest vastutav teadustöötaja).